open-index/open-wikipedia-markdown huggingface dataset:
Mývatn

**Mývatn** er 4. størsta vatn í Íslandi. Tað liggur á norðurlandinum í 300 metra hædd.
Vatnið er 37 km2 til støddar, og er 4 metrar djúpt í tí djúpasta. 

Navnið *Mývatn* hevur tað fingið, tí har eru so nógvir og stórir mýggjabitar um summarið. Av tí at vatnið er so grunt, eru góðar liviumstøður hjá bæði fugli, fiski og plantum. Og fyri at umhvørvið ikki skal oyðileggjast av fólki, er vakt á økinum altíð. 

Fuglar í túsundatali og av øllum sløgum hava Mývatn økið sum búpláss. Í vatninum eru eisini nógv síl, og ein á, sum rennur úr Mývatni, Laksá, er ein tann besta laksaáin í Íslandi. Nógv ferðafólk, bæði íslendingar og útlendingar, vitja Mývatn, sum er eitt sera kent og vakurt útferðarpláss í Íslandi.

Mývatn liggur á eldgosøkinum, har markið gongur millum tveir av heimsins størstu jarðarflakum, Evrasiuflakan og tann norðuramerikanska flakan. Seinast goysti her í nítjanhundraðsjeytifimm í samfull níggju ár á einum ellivu kilometra longum teini. Har til ber at síggja avleiðingar av eldgosum tey seinastu tvey hundraðtúsund árini

## Myndir

Marimo lake akann.jpg|Kúluskítur (aegagropila linnaei)
Mývatn.2.jpg|Námaskarð
MyvatnWinter.jpg|Á vetri
MyvatnPseudoCraters.jpg|Gosop í Mývatni.
MyvatnIsland.jpg|


## Ávísingar úteftir
*Mývatn, vefsafn.is
*Mývatn, wikivoyage.org
*Mývatn, lakepedia.com

## Keldur

Bólkur:Vøtn í Íslandi
Gullfossur

**Gullfossur** (*tann gylti fossurin*) er tann kendasti fossurin í Íslandi. Tað fossandi vatnið frá Gullfossi hongur í luftini sum sirm, og í sólskini sæst ein vakur ælabogi í fossinum. Gullfossur er partur av tí vatnríku ánni Hvítá. Í tveimum støðum fossar vatnið frá 32 m hædd niður í eina 70 m djúpa og 2 ½ km langa gjógv.

Geysir er 9 km frá Gullfossur.


Gullfoss-02-Uebersicht-1980-gje.jpg|1980
Gullfoss-08-Regenbogen-1980-gje.jpg|1980
Gullfoss-12-Fluss-1980-gje.jpg|1980
Gullfoss-28-2018-gje.jpg
Gullfoss-26-2018-gje.jpg
Gullfoss-32-Menschen-2018-gje.jpg
Gullfoss-36-Menschen-2018-gje.jpg


Bólkur:Ísland
Eimskip

**Eimskip**, **Eimskipafélag Íslands**, er ein íslendskur reiðarí. Fyritøkan  byrjaði virksemi sítt í 1914, og hava spakuliga arbeitt seg upp. Nú hava tey aftur ætlanir um at víðka virksemi. Eimskip hevur skrivstovu í Kanada, Niðurlond, Danmark, Norra, Svøríki, Føroyum, USA og Týsklandi. Eimskip hevur 12 skip. Eimskip siglir til Týsklands, USA, Føroyar, Svøríki, Norra, Danmark, Niðurlond, og Kanada úr Íslandi. Í felagnum arbeiða 1.200 fólk tilsamans. 

Bólkur:Reiðarí

http://fo.wikipedia.org/w/index.php?title=Eimskip&action=edit
Perlan (Reykjavík)

Í 1991 varð ein stór matstova bygd í Reykjavík, sum kallast **Perlan**. Hon er bygd omaná seks stórum tangum, sum taka 24 milliónir litrar av vatni og næstan helvtin av íbúgvaru­num í Reykjavík fáa vatn úr tangunum. Matstovan sten­d­ur á einum heyggi, sum eitur Öskju­hlið, og úr matstovuni er heilt óvanliga flott útsýni.

## Tenglar
* Perlan Museum Official Website 
* Út í bláinn Restaurant 
* Kaffitár Café
* Rammagerðin gift shop

Bólkur:Ísland
Geysir

**Geysir** liggur ikki so langt frá Reykjavík, og er eitt sera væl vitjað útferðarmál í Íslandi. Geysir er ein av teimum kendastu heitu keldunum í Íslandi, sum hevur goyst síðan 1300 talið. Men í dag er tað bert møguligt at fáa kelduna at goysa, um sápa verður latin niðurí. Men tá goysir eisini himmalhøgt, og ferðafólkini fáa tað at síggja, sum tey vildu. Grundin til, at summar av teimum heitu keldunum ikki goysa longur, er tí at fólk hava tveitt steinar og annað niður í opið, og hetta er í dag strangliga bannað. Annars eru avmarkingar at halda seg til, tá vitjað verður har, tí vandi er fyri at brenna seg av tí glóðheita vatninum, sum prutlar í hesum heitu keldunum. 100 metrar frá Geysir er Strokkur, sum eisini er ein kend goskelda, men hon er ikki so stór sum Geysir. Hon goysir tó enn av sær sjálvum, og gosið kemur 30 m upp í loft.

Bólkur:Ísland
Fosturtøka

**Fosturtøka** er steðgur av barnsburðartilgongdini, áðrenn fostrið sjálvbjargið. Fyrisitingarligi munurin á einari fosturtøku og einum deyðføddum barni er at deyðfødd børn vera partur av føðingarhagtølunum, fáa eitt navn, fáa útvega eina deyðaváttan og verða jarða.

## Føroyar
Í Føroyum er lógin frá 1959 viðvíkjandi fosturtøku enn í gildi (anordning nr. 228 af 20. juni 1959 om ikrafttræden på Færøerne af lov om foranstaltninger i anledning af svangerskab m.m.") Sambært hesi lóg kann avgerð um fosturtøku verða tikin av einum sjúkrahúsyvirlækna, sum er settur á einum av teimum 3 sjúkrahúsunum í Føroyum, "dersom afbrydelsen er nødvendig for at afværge alvorlig fare for kvindens liv eller helbred og såfremt tilfældet er begrundet i sygdom, og dette er konstateret på et af de i loven omhandlede sygehuse". 

Í Føroyum hevur talið á fosturtøkum seinastu árini ligið millum 29 og 59. Ársbýti sæst niðanfyri:

## Keldir


Bólkur:Siðafrøði
Bólkur:Kynslívsfrøði
Bólkur:Læknafrøði
Siloa

**Siloa** er samkomuhúsið hjá Brøðrasamkomuni í Fuglafirði. Navnið Siloa er bíbilskt staðarnavn, navnið á eini keldu við Jerúsalem. Ezekias (kongur uml. 715 - 687 f. Kr.) veitti hesa keldu gjøgnum 533 metrar langan tunnil inn um býarmúrin, har hon rann út í hyl, ið varð kallaður Siloa. 

Bólkur:Brøðrasamkoman
Bólkur:Eysturoy
Løgmanssteypið

**Løgmanssteypið** er ein kapping í Føroyskum fótbólti, nevnd eftir steypinum, ið verður latið vinnaranum. Steypið eitur eftir hægsta embætinum í Føroyum, sum er løgmansembæti. Kappingin hevur áður verið nevnd *Kappingin um Ísafjarðarsúluna*. Kappingin byrjar tíðliga um várið, áðrenn vanliga fótbóltskappingin byrjar. Fyrst eru innleiðandi dystir, har lið úr bestu deildini, 1. deild og 2. deild spæla dystir móti hvør øðrum, og vinnarin kemur víðari. Síðan eru kvartfinalur, hálvfinalur og at enda eru bert tvey lið eftir, sum so spæla finaluna. Vinnarin vinnur Løgmanssteypið og rættin til at spæla úti í Evropa. HB er tað fótbóltsfelagið, sum oftast hevur vunnið Løgmanssteypið. Finalan hevur oftast verið spæld í høvuðsstaðnum, men í 2010 og 2011 varð finalan spæld í Klaksvík, sama vikuskiftið sum Summarfestivalurin var hildin í Klaksvík. Í 2012 varð finalan tó flutt aftur til Havnar, og var hon leikt á Tórsvølli. Hetta var avgjørt í februar 2012, tá FSF gjørdi avtalu við Tórshavnar kommunu. Samstundis var sagt, at ætlanin var at hava hinar steypafinalurnar í fótbólti, bæði í vaksnamanna og ungdómsdeildunum, á Tórsvølli sama vikuskifti sum finalurnar hjá monnum og kvinnum bleiv leikt. Og soleiðis bleiv tað eisini.

## Hesi hava vunnið Løgmanssteypið síðan 1955

## Finalurnar
### Steypafinalurnar 2012

Allar steypafinalurnar 2012 vóru leiktar á Tórsvølli vikusftið 24. og 25. august 2012.

#### Fríggjadagin 24. august
* KÍ – HB - Mótasteypið, Gentur U17 - 0-3 
* EB/Streymur - B36 - Thomas Dam Intersport Steypið, Dreingir U18 - 0-3 

#### Leygardagin 25. august
* B36 – KÍ - Eilif Arge Steypið, Gentur U14 - 1-1 eftir vanliga leiktíð, 1-2 eftir longda leiktíð.
* Víkingur - EB/Streymur - Cadbury Steypið, Dreingir U14 - 5-1
* FC Suðuroy – NSÍ - Blaðbera Steypið, Dreingir U16 - 2-6
* KÍ - B36 - Steypafinalan hjá kvinnum - 2-1
* EB/Streymur – Víkingur - Løgmanssteypið (menn) - 2-2 eftir vanliga leiktíð, 3-3 eftir longdari leiktíð, 7-8 eftir brotssparkskapping.

### Yvirlit
Yvirlit yvir finalur:

## Keldur
* Steypavinnarar 1955–2017: fsf.fo – Løgmanssteypið 2019 


Bólkur:Fótbóltur í Føroyum
Bólkur:Ítróttarkappingar í Føroyum
Bólkur:Steypakappingar í fótbólti
Sigurbjörn Einarsson

**Sigurbjörn Einarsson** (30. juni 1911 – 28. august 2008) var biskupur Íslands frá árinum 1959 til árið 1981. Sonur hansara er Karl Sigurbjörnsson. 

Bólkur:Íslendskir prestar
Bólkur:Føðingar í 1911
Bólkur:Andlát í 2008
Kirkjan í Dali

Kristoffur Kristoffersen, verkfrøðingur, og Sverri Dahl, fornfrøðingur, í Havn, teknaðu, og Jákup Oluf Jacobsen, byggimeistari í Fuglafirði, stóð fyri timburarbeiðinum. Kirkjan er góðar 6 m breið og 11,9 m long. Á norðursíðuni er forkirkjan, ein útbygningur, sum er 3,8 m langur og 3,6 m breiður. 

Bólkur:Kirkjur í Føroyum
Joe Biden

**Joseph Robinette Biden** (føddur 20. november 1942 í Scranton, Pennsylvania) er fyrrverandi forseti í USA, senatorur úr Delaware. Hann hevur stóra uttanríkispolitiska vitan og er formaður í Uttanríkisnevndini hjá senatinum. Biden sat í amerikanska senatinum frá 1973, til hann tók við sum varaforseti hjá Barack Obama í 2009. Han hevur stillað upp til forsetavalið fleiri ferðir, fyrst í 1988 og aftur í 2008 og í 2020 bleiv hann valdur til forseta.

"Hvussu kunnu republikanararnir verja ætlanina at hækka skattin, tá meðalstættin hevur verið jarðað tey seinastu fýra árini", spurdi Biden í einari røðu fyri demokratiskum stuðlum í statinum North Carolina í okt. 2012. Seinni hevur Biden roynt at rætta mistakið við at siga, at hann var mismæltur, og at hann skuldi siga, at meðalstættin var jarðað av tí politikki, sum Mitt Romney (R) styðjar. Eisini Hvítu Húsini hava roynt at rætta mistakið hjá varaforsetanum. Republikanararnir vóru skjótir at gera sær dælt av mistakinum hjá Biden. Á einum veljarafundi í Iowa segði varaforsetaevnið hjá republikanarunum, Paul Ryan (R), at hann var púra samdur við Joe Biden í, at meðalstættin er jarðað tey seinastu fýra árini .

## Keldur


## Slóðir úteftir
* Almenna Senat-heimasíðan 

Bólkur:Amerikanskir politikarar
Bólkur:Føðingar í 1942
Páll Holm Johannesen

**Páll Holm Johannesen** er føroyskur rithøvundur, føddur í 1980, og hevur lokið BA- prógv í stjórnmálafrøði og MA - prógv í Evropavísund. Í 2005 var Páll í starvsvenjing á føroysku ES-sendistovuni í Brussel, og hann hevur eisini roynt seg sum tíðindamann á Sosialinum og í sjón- og útvarpinum hjá Kringvarpi Føroya. Saman við Heina í Skorini ritstjórnaði hann Krossvegir, sum er eitt essay-savn um átrúnað og politikk í Føroyum.  

## Útgávur

* Krossvegir, Vestmanna , Sprotin, 2007.
* Tey sóu reytt, Sprotin, 2011. ISBN 978-99918-71-68-4 

Bólkur:Føroyskir rithøvundar
Bólkur:Føðingar í 1980
Bólkur:Føroyskir ritstjórar
Alphabeat

**Alphabeat** er ein danskur tónleikabólkur. Alphabeat hevur sín uppruna í danska býnum Silkeborg. Fyrstu árini spældu tey undir navninum *Sodastar*, men skiftu so til núverandi navn.  Alphabeat gav í 2007 sína fyrstu fløgu út, og hon fekk sera góð ummæli í donskum miðlum. Ummælarar vóru ovurfegnir um tann glaðan og fangandi popptónleikin hjá bólkinum. Sangir sum 10.000 Nights Of Thunder og Fascination hava verið stór hitt. Í 2007 flutti bólkurin til London, og har skuldi grundarlag skapast fyri einum størri evropeiskum gjøgnumbroti. Og tað er væl ávegis. Alphabeat stormar fram, fólk flokkast á konsertunum hjá teimum. Tónleikarásin MTV roknar við, at Alphabeat fer at gerast eitt av teimum heilt stóru nøvnunum í Evropa í 2008. 

## Limir

* Anders SG - Sangur
* Stine Bramsen - Sangur
* Anders B - Gittar
* Rasmus Nagel -Keyboard
* Anders Reinholdt - Bass
* Troels Hansen - Trummur

## Slóðir úteftir

* Almenna heimasíðan hjá Alphabeat

Bólkur:Danskir tónleikabólkar
Smokie

**Smokie** er enskur rokkbólkur úr Bradford. Bólkurin, sum hevur verið virkin í 40 ár og hevur havt óteljandi hitt, er framvegis í stórformi. Smokie komu fram í sjeytiárunum, tá ið teirra løttu rokksangir gjørdust víðagitnir, men eisini árini síðani hevur bólkurin skrivað og spælt kendar sangir. Burtur úr stóru rúgvuni av sangum, sum hava gjørt Smokie til eitt víðagitið navn, kunnu nevnast Livin' Next Door To Alice, Oh Carol, Needles And Pins, Mexican Girl, Lay Back In The Arms Of Someone, I'll Meet You At Midnight og Boulevard Of Broken Dreams.

Smokie hevur fleiri ferðir verið í Føroyum og framført. Seinasta framførðsla í Føroyum var í 2008 á Summarfestivalinum í Klaksvík.

## Limir
* Terry Uttley - bass/sangur. 
* Martin Bullard - keyboard. 
* Steve Pinnell - trummur. 
* Mike Craft - sangur. 
* Mick McConnell - gittar. 

## Ávísing úteftir
* www.smokie.co.uk 
* The Smokie Discography 1975-1982

Bólkur:Bretskir tónleikabólkar
Bólkur:Rokktónleikabólkar
Kular Røtur

**Kular Røtur** er ein føroyskur tónleikabólkur. Á jólum 1999 kom tann fyrsta av trimum fløgum við Kulum Rótum. Nógvir av sangunum gjørdist alt fyri eitt sera væl umtóktir, og skjótt var fyrsta fløgan uppseld. Alt árið 2000 varð nógv spurt eftir teimum væl umtóktu Kulu Rótunum, og saman við góðu vinunum Trølla Pæturi, ommuni og Nósa varð sungið og dansað fyri børnum í øllum aldri. Til jóla tað árið kom so onnur fløgan. Summarið 2001 fóru Kulu Røturnar eina minniliga ferð til Grønlands, og eftir tað fóru trøll og børn spakuliga hvør til sítt. Kanska var orsøkin, at Trølla Pætur var vorðin filmsstjørna, og ein av Kulu Rótunum, Brandur Enni, barnastjørna. Men ein fløga kom kortini afturat í 2002. Tíðin hevur víst, at sangir sum "Hon er omma mín", "Karin", "Vera" og "Tey kalla meg Babe" eru vorðnir fólkaogn. 

Bólkur:Føroyskir tónleikabólkar
Miðnámsflokkurin

**Miðnámsflokkurin** (**L**) er ein polittiskur flokkur í Føroyum. Miðnámsflokkurin varð stovnaður í 2007. Leiðari er Bergur Johannesen. 

## Formenn

* Bergur Johannesen

## Ávisingar úteftir

Bólkur:Føroyskir flokkar
Bet You Are William

**Bet You Are William** er ein føroyskur rokktónleikabólkur úr Havn.

## Um bólkin
Ein sangur. Eitt rimmar hitt. Tað er søgan um bólkin **Bet You Are William** higartil, men meira er í væntu, nú sangurin Here We Go Stereo hevur slóðað fyri. Høvuðsmaður í bólkinum er Petur Háberg, sum hevur verið virkin tónleikari seinnu árini, og eisini hevur spælt á Summar Festivalinum áður. Tónleikurin hjá Bet You Are William er stundum lívligur og ágangandi, men stundum friðarligur og inniligur. Ein evnaríkur ungur sangskrivari og sangari stendur á odda fyri bólkinum, og á pallinum røkkur tónleikurin og sjarman langt út yvir pallkantin.

## Limir í bólkinum Bet You Are William
* Bartal Augustinussen - elektriskan guitar
* Hanus Mikal Andreasen - keys
* Eyðun Johannesen - bass
* Andreas Dalsgaard - trummur
* Guðrun Háberg - rødd
* Petur Háberg - forsangari, akkustiskan og elektriskan guitar

## Keldur


## Slóðir úteftir

* Bet You Are William á MySpace

Bólkur:Føroyskir tónleikabólkar
Bólkur:Rokktónleikabólkar
Eager To Please

**Eager To Please** er føroyskur rockbólkur. Bólkurin varð stovnaður í 2005, og fimm tónleikarar spæla við. Eager To Please hevur spælt til Prix Føroyar og Global Battle of the Bands, og fyri kortum góvu teir fløgu út – There's No Pleasin' Some People.

## Slóðir úteftir

* Eager To Please á MySpace

Bólkur:Føroyskir tónleikabólkar
Reynagarður

Prestagarðurin **Reynagarður** er bygdur umleið 1630 í fýra londum rundan um eitt steinsett tún. Vesturlonin, sum er nýístandsett, er gjørd eftir donskum bindingsverksniði, Suðurlonin er gjørd í føroyskum stavsniði við samlingum, sum vísa, at hon neyvan er yngri enn frá 1600-talinum.

Bólkur:Tórshavn
Súluskerið

**Sula Sgeir** (á føroyskum **Súluskerið** ) er ein lítil oyggj sum hoyrir til Skotland. Norðanfyri Suðuroyggjarnar liggur Súluskerið, sum ber keltiska navnið Sula Sgeir. Ofta verður sagt, at Súluskerið er okkara nærmasti granni. Skulu  vit verða heilt neyv so er tað lítla oyggin Rona. Hon vinnur á Súluskerinum við 1 km. Hóast føroyskir sjómenn hava valt at kalla Sulu Sgeir fyri Súluskerið, so er í stødd meira talan um ein hólm, 15 ha. Súluskerið verður nevnt Sula Sgeir á geliskum, og prógvar tað, at føroyska málið og keltisku málini hava nøkur orð til felags.  Enska orðið fyri súlu er *gannet*. 

Súluskerið ber 30.000 súlur og 15.000 havhestar. Bretsku friðingarmyndugleikarnir hava givið monnunum í lítla býnum, Port of Ness, loyvi at taka 2000 omplar eina ferð um árið. Ness liggur norðast í norðastu suðuroynni Lewis. Har er manntómt nærum alt árið, burtursæð frá nøkrum vikum um summarið. Tá fara 10 mans av oynni Lewis til Súluskerið at taka 2000 omplar. 

## Súluveiða á Súluskeri

Ikki er henda veiðan av 2000 omplum loyvd uttan treytir.  Treytirnar eru, at Nessmenn bert fara ta einu ferðina um árið, og verður hon gjørd á hvørjum sumri. Tað er eisini ein treyt, at bert 10 Nessmenn kunnu fara við hesa ferðina, og skulu tað vera menn, ið eru royndir í leikum. Aloftast verða plássini til súluveiðina arvað frá faðiri til son. Tá talan er um nýggjan mann, er altíð talan um ein úr Ness, ella økinum har um leiðir. Sjáldan verður roynt at slúsa meir enn ein nýggjan mann við til hesa í Suðuroyggjum tiltiknu veiðuferðina. Nessmenn eru vanliga 2 til 3 vikur úti á Súla Sgeir. Teir skulu hava nógvan proviant og nógva útgerð við, og tí plaga teir vanliga at leiga ein lítlan trolara til at føra útgerð, proviant og manning út til Súluskerið. Sami trolari tekur so menninar, útgerðina og fongdin aftur til Ness, tá  liðugt er, og omplarnir eru fingnir til høldar.

## Keldur


Bólkur:Skotland
Bólkur:Oyggjar í Skotlandi
Norðdepil

**Norðdepil** er ein bygd á eystursíðuni á Borðoynni. Bygdin liggur beint yvirav Hvannasundi, sum er á vestursíðuni á Viðoynni. Í 1974 kom byrging um Hvannasund, so Borðoyggin og Viðoyggin vórðu samanbundnar. Í 1963 vóru tunlar gjørdir, soleiðis at koyrandi bleiv millum Norðdepil og Klaksvík. Í 1895 varð skúli bygdur í Norðdepli, og hesin er til enn, tó ganga børnini í skúla á Fossánesi frá fyrsta til sjeynda flokk og í Klaksvík í framhaldsdeildini. Norðdepil er partur av Hvannasunds kommunu.

## Vinnulív
Í Norðdepli arbeiða tey flestu innan fiski- og alivinnuna, nakrir útróðrarmenn eru. Síðan tunlarnir komu í 1967 hava fólk í Norðdepli eisini havt møguleika fyri at arbeiða í Klaksvík og aðra staðir í landinum. Eitt flakavirki varð bygt í Norðdepli í 1963. Alibrúk eru báðumegin byrginina, sum er millum Borðoy og Viðoy (millum Norðdepil og Hvannasund).

## Hvalastøðin í Norðdepli
Í 1898 bygdu norðmenn eina hvalastøð í Norðdepli. Fyrstu eigararnir vóru Andorsen & Neumann, frá 1899 til 1912 vóru tað P. Michelsen, Sandefjord ið áttu hvalastøðina, frá 1913-1920 var eigarin A/S Suderø, tá var støði ikki í brúk. E. Abrahamsen er seinasti eigarin, hvalastøðin læt aftur í 1920. 

## Róðrarfelag
Bygdirnar Norðdepil og Hvannasund eru felags um kappróðrarfelagið Norðdepils-Hvannasunds Róðrarfelag. Bátarnir sum felagið eigur ella hevur átt eru: Ritan, Lokkin, Sundabáturin og Norðingur. Sundabáturin vann føroyameistaraheitið í 2004, 2007 og 2008.

## Minnisvarði
Tollaksmessudag 23. desember 2013 var ein minnisvarði avdúkaður í Norðdepli, yvir tey sum farin eru á sjónum, tann dagin vóru liðin júst 100 ár, síðani Norðdepilsbáturin fórst, saman við tveimum øðrum bátum úr Norðoyggjum – bátunum av Skarði og úr Kunoy. Hvannasunds kommuna hevði latið gera henda minnisvarðan til minnis um tey, sum farin eru á sjónum.

Minnisvarðin stendur norðanfyri kirkjugarðin, í nánd av gamla skúla í Norðdepli.

## Keldur


Bólkur:Bygdir í Føroyum
Bólkur:Borðoy
Bólkur:Hvalastøðir í Føroyum
Strond

**Strond** er ein er bygd í Borðoynni. Um leið 1930 gjørdist bygdin fólkaleys, og síðani hevur eingin búð har. 

## Keldur


Bólkur:Bygdir í Føroyum
Bólkur:Borðoy
Basim

**Basim** (føddur **Anis Basim Moujahid** hin 4. juli 1992) er ein danskur sangari. Í sjónvarpsrøðini X Factor í 2008 tók hann pallin við stormi og brakaði ígjøgnum sjónvarpsskíggjan og út til danir og føroyingar, sum fylgdu við sangkappingini. Basim býr stutt uttanfyri Keypmannahavn. Hann hevur arbeitt á McDonald's í frítíðini, men frameftir verður alt meira tíð nýtt til tónleikin. Foreldrini hjá Basim eru úr Marokko, og tað verður sagt, at sangevnini eru í familjuni. Pápin hevur sungið bæði í heimlandinum og Spania. 

Í 2014 vann hann Dansk Melodi Grand Prix sangkappingina og umboðaði Danmark í Eurovision Song Contest 2014 í Keypmannahavn, har hann endaði á 9. plássi við 74 stigum.

## Útgávur

### Fløgur
* *[[Alt det jeg ville have sagt]]* (2008)
* *[[Befri dig selv]]* (2009)

### Stakløg
*2008: "Alt det jeg ville have sagt" (#34)
*2008: "Jeg vil" (#26) 
*2009: "Baby, jeg savner dig"
*2009: "Lad ikke solen gå ned" (#15)
*2009: "Befri dig selv" 
*2011: "Ta' mig tilbage" 

## Keldur


## Slóðir úteftir
*Basim Facebook síða
*Basim Twitter síða
*Basim bloggur á Tumblr 
*Basim síða á LastFM

Bólkur:Danskir sangarar
Bólkur:X Factor luttakarar
Bólkur:Luttakarar í Dansk Melodi Grand Prix
Bólkur:Luttakarar í Eurovision Song Contest 2014
Sølva Ford

**Sølva Ford** hevur verið virkin í føroyskum tónleiki í nógv ár. Kendasti sangurin, sum hon hevur sungið, man vera *[[Troystartámi]]*, sum hevur verið ein ordans slagari. Nú gongur Sølva nýggjar leiðir. Hon hevur givið fløguna Á Kærleikans Gøtum út, og á fløguni er erligur og ektaður countrypoppur. Sølva viðgongur, at hennara lív hevur ikki bara verið lætt, men nú hevur endurfunnð Gud og hevur eitt gott lív. 

## Útgávur
* Eg treingi, treingi til tín, 2010 
* Kærleikans gøtur

## Keldur


Bólkur:Føroyskir tónleikarar
Bólkur:Føroyskar songkvinnur
Petur Martin Rasmussen

**Petur Martin Rasmussen** (føddur 1931 á Skála er prestur og hevur skrivað um føroyska kirkjusøgu og almenna søgu. Petur Martin var formaður í Føroyska Studentafelagnum í Keypmannahavn 1956-57. Hann var blaðstjóri á »Kirkjutíðindum« 1963-69 og 1974-76. Árini 1961-62 var hann prestur í Norðuroya vestara prestagjaldi, hann var lærari á Føroya Studentaskúla 1962-66, prestur í Suðurstreymoyar prestagjaldi 1965-71, og frá 1971 prestur á Eiði. 

Í 1987 gjørdist hann doktari í gudfrøði við teologiska fakultetið við Lunds universitet. Doktararitgerð hansara ber heitið *Den færøske sprogrejsning med særligt henblik på kampen om færøsk kirkesprog i national og partipolitisk belysning*. 

## Útgávur
* 1965 Føroya Søga (saman við Hanusi A. Samuelsen)
* 1978 Tættir úr Føroya Kirkjusøgu
*1983: Nicolaj Frederik Severin Grundtvig. Serblað, Skúlablaðið.
*1987: Den færøske sprogrejsning.

## Keldur


Bólkur:Prestar í Føroyum
Bólkur:Frøðingar
Bólkur:Føroyskir rithøvundar
Rasmussen, Petur Martin
Eva Eriksson

**Eva Eriksson** (fødd 1949 í Halmstad) er svenskur myndprýðari og rithøvundur. Hevur serliga gjørt humoristiskar og søtleikafyltar myndir. Myndirnar eru av barndómi og familjulívi, kenslubornar og fjálgar og altíð við eitt sindur av ørskapi í. Tær eru realistiskar, klassiskt bygdar við ljós og skugga-virknaði. Persónar og dýr hava eitt livandi kropsmál og trillrund andlit. Hon arbeiðir deils við tussj og akvarell, í svørt/hvítum og við blýanti og við litblýanti. 

## Myndprýðingar

* 1990 Bilurin hjá Peri, Vognurin hjá Peri
* 1992 Ribbaldurin Bibbi og mamman
* 1997 Baljan hjá Peri, Lampan hjá Peri
* 2003 Potturin hjá Peri, Barnið hjá Rósu, Vit bíða eftir storminum, Ein halastjørna er komin,
Sært tú Rósa, skýggini, Rósa hyggur at verðini í Ein halastjørna er komin, Suttan hjá Peri
* 2004 Stóra bókin um ribbaldin Bibba
* 2006 Danditræið í Spøkilsið sum flenti

## Heiður

*  1981 - Elsa Beskow-plaketten
*  1981 - Expressens Heffaklump 
* 1983 - BMF-plaketten (saman við Ulf Nilsson) fyri *Lilla syster Kanin*
* 1998 - BMF-plaketten fyri *Malla handlar*
* 1999 - Knut V Pettersson gávugóðs 
* 2001 - Astrid Lindgren-virðislønin
* 2006 - Ottilia Adelborg-virðislønin
* 2008 - Emil-virðislønin 

Bólkur:Svenskir rithøvundar
Bólkur:Kvinnuligir rithøvundar
Bólkur:Føðingar í 1949
Gitte Klein

**Gitte Klein** (fødd 5. januar 1974) er rithøvundur, lærari og marknaðarføringsøkonomur. Starvast á Argja skúla. Hevur skrivað søgur í Mína jólabók og STROK. Gitter er nevndarlimur í Rithøvundafelag Føroya.

## Útgávur

* 2005 Tær horvnu jólagávurnar í Míni jólabók
* 2006 Endursjónin í Svartideyði og aðrar spøkilsissøgur
* 2006 Sannir vinir í Míni jólabók
* 2007 Adventsøgur í Míni jólabók

Bólkur:Føroyskir rithøvundar
Bólkur:Føðingar í 1974
Janus á Húsagarði

**Janus á Húsagarði** (føddur í Tórshavn 13. desember 1975) er føroyskur teknari og myndlistamaður. Hann hevur teknað, síðan hann var smádrongur. Tá ið Janus var liðugur at ganga í skúla, arbeiddi hann umborð á Norrønu í seks summur, um veturin fjakkaði hann serliga í Asia. Á fjakkaraferðunum hevur hann teknað alla staðni, hann kom fram, og fekk nógvan íblástur, haðani hann ferðaðist. Síðani hevur Janus lært til snikkara og hevur búð úti á bygd í Føroyum í nógv ár, men er nú fluttur til Havnar við unnustu sínari og tveimum børnum. Janus arbeiðir nú sum snikkari, men brúkar nógv av sínum fríløtum at tekna. Dreymurin er at kunna brúka enn meira tíð uppá at tekna, mála, dreya og telgja trælutir. 
Í februar 2014 læt hann upp gallarí í Jansstovugøtu 10 í Havn.

## Útgávur

*2008 Ferðin hjá Mosamollis (er eisini útkomin á donskum og enskum) 
*2010 Ferðin hjá Mosalisu (er eisini útkomin á donskum og enskum) 

## Heiðurslønir og gávugóðs
* 2013 - Gávugóðs úr Grunni Thorvalds Poulsen av Steinum
* 2010 - Barnabókaheiðursløn Tórshavnar býráðs

## Keldur


## Ávísing úteftir
* Janus á Húsagarði á MySpace

Bólkur:føroyskir rithøvundar
Bólkur:Føroyskir barnabókahøvundar
Jorge Luis Borges

**Jorge Luis Borges** ( audio) (24. august 1899 – 14. juni 1986) var argentinskur rithøvundur. Í 1914 flutti familja hansara til Evropa og var har til 1921, tá ið tey vendu aftur til Buenos Aires. Frá 1956 til 1970 starvaðist hann sum professari í bókmentum á lærda háskúlanum í Buenos Aires. Lív hansara var nógv ávirkað av hernaðarstjórnini í Argentina. Mong hava eisini undrast á, hví Borges ikki fekk Nobel heiðurslønina í bókmentum og hava gitt, at tað kanska var orsakað av, at hann serliga í áttatiárunum ikki mótmælti hernaðarstýrunum í Argentina, Kíli, Uruguei og aðrastaðni. Hann misti so við og við sjónina; av tí at hann ongantíð lærdi seg blindaskrift, gjørdist mamma hansara skrivari hjá honum, til hon doyði. Hann var serliga kendur fyri sínar stuttsøgur og yrkingar, men tókst við mangar aðrar greinir av bókmentum, umframt at týða. 
 
## Útgávur
* 2002 Líknilsið um slottið í Tað nýggja Atlantis
 
## Heiðurslønir
* 1956 National Prize fyri bókmentir. Universitetið í Cuyo
* 1961 Prix Formentor. Altjóða útgevaraheiðursløn.
* 1965 Order of the British Empire
* 1971 The Jerusalem Prize
* 1976 Special Edgars
* 1979 Cervantes prize
* 1980 Prix Mondial Cino del Duca

Bólkur:Rithøvundar
Bólkur:Argentinar
Bólkur:Professarar
Bólkur:Føðingar í 1899
Bólkur:Andlát í 1986
Countrytónleikur

**Countrytónleikur** er tónleikarøð. Countrytónleikur tók seg upp sum fólkatónleikur ímillum hvíta, fátæka fólkið í Kentucky og Tennessee í USA. Stóru víddirnar, kúrekin og setandi sólin eru afturvendandi partar í einum røttum amerikonskum countrysangi. Her hjá okkum er tað havið, ið skapar víddirnar. Setningar sum "Eg aftur pløga skal Atlantshav" og "Lítlum báti rekist eg á" kundu verið tiknir úr einum countrysangi. Gamaní var sjómaðurin ein orsøk til at countrytónleikur gjørdist so væl umtóktur hjá bygdafrellum í Føroyum, men eisini onnur viðurskfiti, sum røkka út um sjómannin gera seg galdandi. Sjómaður ella landkrabbi, mannfólk ella konufólk, so er kjarnin í einum ektaðum countrysangi heimlongsul. 

## Føroyskir countrytónleikarar

* Hallur Joensen
* Høgni Fagraberg
* Magni Christiansen
* Jens Lisberg

Bólkur:Tónleikur
Bólkur:Country
VG

**VG** (stytting fyri **Verdens Gang**) er norskt tíðindablað, sum hevur verið útgivið síðan 1945. Við 300 000 lesarum er VG mest lisna tíðindablað í Noregi. 

## Blaðstjórar

* 1945–1953: Christian A. R. Christensen
* 1953: Christian A. R. Christensen og Knut Greve
* 1953–1967: Oskar Hasselknippe og Christian A. R. Christensen
* 1967: Oskar Hasselknippe og Vegard Sletten
* 1967–1974: Oskar Hasselknippe, Arne Bonde og Vegard Sletten
* 1974–1977: Oskar Hasselknippe og Vegard Sletten
* 1977–1978: Oskar Hasselknippe, Andreas Norland og Vegard Sletten
* 1978–1986: Andreas Norland og Tim Greve
* 1986–1987: Andreas Norland
* 1987–1993: Einar Hanseid
* 1994–2011: Bernt Olufsen
* 2011- í dag: Torry Pedersen

*Kelda: [[Martin Eide|Eide, Martin]]: *Blod, sverte og gledestårer*, [[1995]]*

## Slóðir úteftir

* Verdens Gang

Bólkur:Norskir tíðindamiðlar
Dagen Magazinet

**Dagen Magazinet** er kristiligt tíðindablað úr Noregi. Blaðstjóri er Odd Sverre Hove. 

Bólkur:Norskir tíðindamiðlar
Eggjarnar

**Eggjarnar** (**Skúvanes**), sum eisini hoyrir til Vágsbjørg, er sera eyðkent forberg, um 200 m høgt, sunnanvert við Vágseið vestanfyri Vág í Suðuroynni. Tað er ofta at síggja avmyndað á natúrmyndum ella brúkt sum motiv í listarverkum. Vegur er niðan til Eggjarnar, hann byrjar í Vági og eitur Eggjarvegur, tað er síðugøta til Líðarveg á sunnaru síðu av Vágsfirði. Vegurin støðgar bert umleið 25 metrar frá eggini, bergið er steyrrætt niður í Atlantshavið. Útsýnið er einastandandi av Eggjunum. Øll vestursíðan av sunnaru helvt av oynni sæst. Móti suðuri sæst Beinisvørð, sum er hægsa forberg í Suðuroynni og næsthægsta forberg í Føroyum. 

## Loranstøðin á Eggjunum

Undir seinna heimsbardaga bygdu amerikanarar eina loranstøð á Skúvanesi og reistu 4 høgar meistrar har uppi; fyrsta signalið fór í luftina 15. okt 1943. Støðin, ið var peilistøð og hevði til uppgávu at leiðbeina skip og flogfør, varð drivin av bretum, ið høvdu Føroyar hersettar undir krígnum, men hon helt fram at virka aftan á kríggið eisini. Tá ið bretar tóku seg aftur í 1946, yvirtóku danir hana. Hon var í brúki til desember 1977.

## Myndir


Image:View From Eggjarnar Faroeislands To FC Suduroy Stadium.JPG|Útsýni av Eggjunum móti Vágeiði, Vágsbygd og Gjógvaráfjalli
Image:View from Eggjarnar towards Westcoast of Suduroy and Beinisvord.JPG|Útsýni av Eggjunum móti Beinisvørð
Image:British Pillbox A World War II Remain on Eggjarnar Suðuroy Faroe Islands.jpg|Leivdir frá Seinna Heimsbardaga á Eggjunum.
Image:British Concrete Pillbox from World War II on Eggjarnar Faroe Islands.JPG|Leivdir frá Seinna Heimsbardaga á Eggjunum.
Image:World War II Remains of a British Concrete Gun Pit on Eggjarnar Suduroy Faroe Islands.JPG|Leivdir frá Seinna Heimsbardaga á Eggjunum. Ein kanón hevur staðið her.


## Keldur

* Faroestamps.fo 

Bólkur:Fjøll í Føroyum
Bólkur:Suðuroy
Bólkur:Vágur
Bólkur:Bjørg í Suðuroynni
Bólkur:Bjørg í Føroyum
Jörg Haider

**Jörg Haider** (26. januar 1950 – 11. oktober 2008) var ein eysturríkskur politikari. Hann var kendur í Evropa sum andlitið hjá teim ekstremt høgravendu flokkunum. Kendi sera høgravendi politikkarin læt lív, tá hann fór út av vegnum nærhendis bústaði sínum í Eysturríki. Á valinum í september 2008 fekk flokkur hansara, Frælsisflokkurin, 10,7 prosent av atkvøðunum. Jörg gjørdi politiska karrieru í Eysturríkska Frælsisflokkinum, og í 1986 gjørdist hann leiðari í flokkinum. Undir hansara leiðslu flutti flokkurin seg út á uttasta høgra vong, og nógv fleiri umstríddar útsagnir gjørdu hann kendan í øllum Evropa. M.a. rósti hann Waffen SS, og heiðraði fyrrverandi limum í nazistiska úrvalsherðliðnum. Jörg Haider fór frá sum leiðari í Frælsisflokkinum í 2000, og í 2004 fór hann úr flokkinum, og stovnaði sín egna flokk, Samgonguna Fyri Framtíð Eysturríki. Jörg Haider var provinsguvernørur í Kärnten nú hann doyði. Sambært eysturríkskum miðlum koyrdi hann út av vegnum og bóltaði fleiri ferðir. Sambært VG var Jörg Haider einsamallur í bilinum, sum koyrdi út av vegnum í Klagenfurt í deilstatinum Kärnten. Jörg Haider gjørdist 58 ára gamal. 

Bólkur:Eysturríkskir politikarar
Bólkur:Føðingar í 1950
Bólkur:Andlát í 2008
Judas Priest

**Judas Priest** er ein enskur heavy-metal-tónleikabólkur úr Birmingham. Judas Priest er eitt sera kent navn innan heavy metal-tónleik. Judas Priest bleiv stovnaður í mai 1969 av Al Atkins. 

Bólkurin er roknaður, sum ein av teimum mest indfluttningsríku heavy metal-bólkunum í heiminum, og hevur selt meira enn 100 milliónir plátur. 

## Limir í bólkinum

### núverandi limir
* Rob Halford (1973-1992, 2003-nú)
* Ritchie Faulkner (2011-nú)
* Glenn Tipton (1970-nú)
* Andy Sneap (2018-nú)
* Ian Hill (1969-nú)
* Scott Travis (1989-nú)

### fyrr limir
* Tim Owens (1996-2003)
* KK Downing (1969-2011)
* Dave Holland (1980-1990)
* Les Blinks (1977-1979)
* Al Atkins (1969-1973)

## Tónleikaútgávur
### Studiealbum

**[[Rocka Rolla]]* (1974)
**[[Sad Wings of Destiny]]* (1976)
**[[Sin After Sin]]* (1977)
**[[Stained Class]]* (1978)
**[[Killing Machine]]* (1978)
**[[British Steel (album)|British Steel]]* (1980)
**[[Point of Entry]]* (1981)
**[[Screaming for Vengeance]]* (1982)
**[[Defenders of the Faith]]* (1984)

**[[Turbo (Judas Priest album)|Turbo]]* (1986)
**[[Ram It Down]]* (1988)
**[[Painkiller (Judas Priest album)|Painkiller]]* (1990)
**[[Jugulator]]* (1997)
**[[Demolition (Judas Priest album)|Demolition]]* (2001)
**[[Angel of Retribution]]* (2005)
**[[Nostradamus (album)|Nostradamus]]* (2008)
**[[Redeemer of Souls]]* (2014)
**[[Firepower (album)|Firepower]]* (2018)
**[[Invincible Shield]]* (2024)

Bólkur:Bretskir tónleikabólkar
Bólkur:Iron Maiden

Bólkur:Bretskir tónleikabólkar
Bólkur:Metaltónleikabólkar
Býur

**Býur** er stórt fjølbygt øki. Í Føroyum kunnu bygdir/býir við fleiri enn 1.500 íbúgvum nevna seg býir. Í Danmark verður orðið *by* ella *landsby* brúkt um støð, ið hava í minsta lagi 200 íbúgvar, og har ið avstandurin millum húsini er í mesta lagi 200 metrar, og har parturin av summarhúsum ikki fer uppum 50%. 
Í Svøríki verður orðið  *tätort* nýtt um miðalstórir býir, meðan *ort* svarar nøkulunda til tað føroyska orðið bygd og *stad* verður nýtt um sera stórir býir.

## Keldur


Bólkur:Landafrøði
Søga Týsklands

Ríkið Karlamagnusar fór sundur í mong smá fúrstadømi, tá ið hann doyði í 814. Miðevropa og Vesturevropa vóru illa plágað av víkingum, sum herjaðu og rændu, og um somu tíð floymdu ungarnar eisini inn yvir Evropa. Tað tóktist, sum kundi eingin steðga teimum. Otto Mikli (23. november 912 – 7. mai 973) gjørdist kongur í Týsklandi í 936. Í 955 sigraði hann á ungarum í bardaganum við ánna Lech í Suðurtýsklandi. Teir flýddu og hóttu ikki longur Vesturevropa. Sigurin gav honum so stóran myndugleika, at pávin krýndi hann til keisara í 962. Tá varð týska-rómverska keisaraveldið stovnað. Hetta ríkið varir til 1806, tá Napoléon 1. (15. august 1769 – 5. mai 1821), keisari í Fraklandi, vinnur á ríkinum. 

Tá ið napoleonskríggini vóru av í 1815, vóru mangir týskarar, sum vildu hava eitt sameint Týskland. At sissa teir var ein leyslig ríkjasamgonga stovnað. Royndirnar at savna Týskland í 1848 miseydnaðust. Í 1861 gjørdist Wilhelm 1. (22. mars 1797 – 9. mars 1888) kongur í Proyslandi, størsta týska ríkinum. Fremsti politikari hansara, Otto von Bismarck (1. apríl 1815 – 30. juli 1898), var sannførdur um, at skuldi Týskland verða savnað við proysum á odda, slapst ikki undan kríggi. Í 1864 leyp hann á Danmark og í 1866 Eysturríki og vann á báðum, og Proysland fekk stór landøki. Síðan royndi hann at vinna norðurtýskarar í sín part við eini frílyntari stjórnarskipanarlóg. Í 1870 eggjaði hann franska keisaranum Napoleoni 3. (20. apríl 1808 – 9. januar 1873) at bjóða Proyslandi av í kríggi. Týsku herdeildirnar vunnu lættliga á fraklendingum. Teir tóku Napoleon fanga og løgdu landslutir í Eysturfraklandi undir seg. Í 1871 útnevndi Bismarck Wilhelm kong til týskan keisara. 

Týskland byrjaði annað verðins kríggi (1939-1945) - seinni heimsbardagi kom í av ætlanum Hitlers at leggja onnur lond undir Týskland. Týskland gav seg treytaleyst undir teir sameindu 8. mai 1945. Eitt eftirlitsráð undir herovastunum hjá teimum trimum sterkastu sigursveldunum Eisenhower (USA), Montgomery (Bretland) og Sjukov (Sovjetsamveldið) tók valdið í Týsklandi. Týskland varð síðan býtt í fýra hersetingarøki, og USA, Bretland, Frakland og Sovjetsamveldið stýrdu hvør sínum øki. Eftir at teir fýra sigursharrarnir, Stóra Bretland, Frakland, USA og Sovjetsamveldið ikki kundu sameinast um framtíðina hjá Týsklandi, vórðu Lýðveldini Vesturtýskland og Eysturtýskland stovnað. Dagsins Týskland varð til, tá londini Vesturtýskland og Eysturtýskland vórðu sameind 3. oktober 1990.

## Hygg eisini at

* Týskland
** Vesturtýskland
** Eysturtýskland
* Berlin
* Seinni heimsbardagi
** Adolf Hitler

Bólkur:Týskland
Bólkur:Søga
Bólkur:Søga Týsklands
Odessa

**Odesa** (ukrainskt: **Одеса**, russiskt: **Оде́сса**) er triðstørsti býur í Ukraina. Í 2011 var fólkatalið 1.006.242. Fyrst í 20. øld var býurin tann størsti í Ukraina og í New Russia landslutinum. Odesa er ein stórur havnabýur, sum liggur á norðurstrondini við Svartahavið og ein fyrisitingarligur miðdepil í Odesa Oblast. Býurin er eisini ein mentanarmiðdepil við íbúgvum, sum eru av fjøltáttaðum uppruna. Í 19. øld var Odesa fjórðstørsti býur í Russiska Keisararíkinum næst eftir Moskva, Sankta Pætursborg og Warszawa.

## Søga
Umleið 550 á.Kr. varð ein búseting í Odesa av grikkum. Fornaldarleivdir váttað at tað er samband millum Eysturmiðalhavið og Odesa. Í miðøld var Odesa undir ymiskum stýrum, t.d. var býurin stýrdur av nomadum, petshenegum (turkiskt fólkaslag) og Osmanniska Ríkinum.

Fyrsta havnin í Odesa varð bygd í 1794.

## Ítróttur
Fótbóltur er best umtókti ítrótturin í Odesa. Tað størsta fótbóltsfelagið har eitur  FC Chornomorets Odesa, tey spæla í bestu fótbóltsdeildini í Ukraina.

## Myndir

Mynd:Украина, Одесса - Морской вокзал 22.jpg|Her sæst ein partur av havnini í Odesa og eitt av hotellunum í býnum
Mynd:Odesa Holovna.jpeg|Høvuðsjarnbreytastøðin í Odesa
Mynd:Deribasovskaya-33-36.jpg|Deribasovskaja gøtan har nógvir handlar eru.
Mynd:Oděsa, přístav, loď.jpg|Eitt fraktskip liggur við kai í Odesa


Bólkur:Býir í Ukraina
Donetsk

**Donetsk** (ukrainsk: Донецьк, russisk: Донецк) er býur í eystur Ukraina og høvuðsstaður í Donetsk oblast. Har búgva umleið 965.800 fólk (2011).

Bólkur:Býir í Ukraina
Tokyo

**Tokyo** er høvuðsstaðurin í Japan. Tokyo (japanskt: *東京* ella *Tōkyō*), alment nevnt *Tokyo Metropolis* (japanskt: *東京都* ella *Tōkyō-to*), finst á eystari síðu í høvuðsoynni Honshū. Tokyo er eitt tað fólkaríkasta øki í heiminum við yvir 35 milliónum íbúgvum. Hann er eisini miðdepil fyri øllum ídnað og handli í Japan. 

Hann er mettur at vera størsti býur í heiminum og veksur við eini hálvari millión um árið. Menn meta, at 12 mill. av fólki býr í sjálvum býnum, men við teimum býum, sum hann er vaksin saman við (Yokohama og Kawasaki), kemur talið upp í 37 mill. ella meira. Tokyo er tíðarhóskandi býur, sum stendur mát í vakurleika og skynsamari bygging við stórbýirnar í Evropu og Ameriku; men ferðslan og mongd av fólki á gøtunum er væl størri.

Bólkur:Býir í Japan
Bólkur:Høvuðsstaðir í Asia
Kyoto

**Kyoto** er ein býur og landslutur (prefektur) í Japan. Býurin var høvuðsstaður Japans frá (794–1868). Í dag veður býurin sæddur sum mentanarhøvuðsstaður Japans, tí umleið 60% av mentanararvi Japans eru har. Nógv hava hoyrt um býin í samband við Kyoto sáttmálan frá 1997 um at minka um nýtslu av drívhúsgassi, fyri at betra um alheims umhvørvið.

Bólkur:Býir í Japan
Kyiv

**Kyiv** er høvuðsstaður í Ukreina. Hon er við ánna Dneprá, størstu á í Ukreina. Kiev hevur mangan verið álopin uttanífrá. Í 9. øld var hann miðdepil í einum handilsríki, ið víkingar høvdu bygt. Seinni tóku mongolar býin, og í 14. øld kom hann undir Pólska-litaviska ríkið. Í 17. øld tóku russar Kiev, og seinni vórðu Kiev limað inn í Sovjetsamveldið. Býurin fór ógvuliga í Øðrum heimsbardaga, men var bygdur uppaftur í 50- og 60-árunum og er nú týdningarmikil samferðslu-, mentanar- og útbúgvingarmiðdepil.

Bólkur:Býir í Ukraina
Osaka

**Osaka** (大阪) er ein býur í Japan. Har búgva umleið 2,872 milliónir fólk. Býurin liggur á Honshu oynni og er triðstørsyi býur Japans, næst eftir Tokyo og Yokohama.

Bólkur:Býir í Japan
Hiroshima

**Hiroshima** (japanskt mál: 広島) er ein býur á oynni Honshû í Japan. Í januar 2010 búðu 1.173.980 fólk har. Støddin á býnum er 741,63 km². Sum tann fyrsti býurin í søguni varð Hirshima raktur av fyrstu atombumbuni nakrantíð, tá USA hin 6. august 1945, undir Seinna heimsbardaga, slepti einari atombumbu yvir býin. Tað var bumbuflogfarið Enola Gay ið kastaði bumbuna. Bumban brast kl. 8.15, og fá sekundir seinni sást eitt kraftigt ljós, ein sjokkbylgja kom og so sást eitt risastórt skýggj, sum í formi líktist einum hundalandi. Hildið verður at millum 90.000 – 166.000 doyðu beinanvegin ella í einum 2-4 mánaða tíðarskeiði eftir at atombumban varð slept. Umleið helmingurin av hesum fólkum doyðu sama dag, sum bumban brast, hini í døgunum ella vikunum eftir. Tey flestu sum doyðu vóru vanlig sivil fólk, sjálvt um tað var ein hernaðarstøð í Hiroshima. 

## Keldur


Bólkur:Býir í Japan
Nagasaki

**Nagasaki** er høvuðsstaður í Nagasaki prefektur á oynni Kyushu í Japan. Hin 9. august 1945 undir Seinna heimsbardaga, bleiv onnur atombumban í søguni slept niður yvir býin. Nógv fólk doyðu, hildið verður at millum 60.000 og 80.000 fólk doyðu og umleið 20.000 komu til skaða. 

Bólkur:Býir í Japan
Nagano

**Nagano** er ein býur á oynni  Honshu í Japan. 
Í 1998 vóru OL-veturleikirnir í býnum.

## Ávísingar úteftir
*Almenna heimasíða, city.nagano.nagano.jp

## Keldur

Bólkur:Býir í Japan
Montréal

**Montréal** er ein býur í Kanada, sum hevur umleið 1.6 mió íbúgvar. Býurin er størsti býur í Quebec og næststørsti býur í Kanada. Montréal var vertsbýur fyri Summar-OL 1976. Næst eftir París í Fraklandi, er býurin næststørsti fransktalandi býurin í heiminum.

## Keldur


Bólkur:Býir í Kanada
Kawasaki

**Kawasaki** er ein býur í Japan. Býurin er tann 9. størsti í Japan, hann liggur millum Tokyo og Yokohama og er ein partur av Greater Tokyo. Tama áin skilir býin frá høvuðsstaðnum. Býurin liggur framvið syðra áarbakka av Tamaánni og fevnir um eina strípu av landøki á umleið 30 km. Fólkatalið er umleið 1,4 milliónir. Býurin er sera tætt bygdur, har búgva 10.070 fólk pr. km2.

Bólkur:Býir í Japan
Tampere

**Tampere**  (svenskt: *Tammerfors*) er triðstørsti býur í Finnlandi. Tað eru 210.000 íbúgvarar í Tampere, harav bert 1000 svensk-finnar eru í býnum. Býurin er kendur vinnubýur við hátøkni, ríkum lestrarumhvørvi, gransking, og er grannabýur við Nokia. Mongu timbur- pappírs- og klædnaverksmiðjurnar, sum fyrr lógu mitt í býnum vegna stóru ánna, ið flutti timbrið, verða í dag í stóran mun nýttar sum sum søvn, matstovur, miðlaverkstaðir og til undirvísing av ymiskum slagi.

## Slóðir úteftir
* Almenna heimasíðan: á finskum og á enskum
* Världens enda Muminmuseum ligger i Tammerforshuset!, muumimuseo.fi (á svenskum)

Bólkur:Býir í Finnlandi
Calgary

**Calgary** er størsti býur í landslutinum Alberta í Kanada og fjórðstørsti býur í Kanada sum heild.
Býurin hevði í 2011 umleið 1 096 833 íbúgvar. 

Calgary liggur sunnarlaga í landslutinum, nakrar hundrað kilometrar sunnan fyri Edmonton, sum er høvuðsstaðurin í Alberta.

Í 1988 var býurin vertur fyri Vetrar-OL.

## Slóðir
*Almenna heimasíðan: calgary.ca

## Keldur


Bólkur:Býir í Kanada
Edmonton

**Edmonton**  er ein býur í Kanada. Býurin er høvuðsstaður í landslutinum Alberta. 
Í 2016 búðu í Edmonton umleið 932.000 fólk.

## Ávísingar úteftir
*Heimasíða, edmonton.ca
*Edmonton, wikivoyage.org  (á enskum)

## Keldur

Bólkur:Býir í Kanada
Guangzhou

**Guangzhou** (Kinesiskt: 广州)  er ein býur í Kina, sum fyrr hevur verið kendur undir nøvnunum Canton ella Kwangchow. Guangzhou er høvuðsstaður og størsti býur í Guangdong landslutinum. Býurin liggur við áarbakkan á Zhujiang ánni, sum er triðlongsta áin í Kina, hon er 2.197 km long.

## Útbúgving

### Lærdir háskúlar og aðrir hægri útbúgvingarstovnar

* Sun Yat-sen University (中山大学) (stovnað í 1924)
* Jinan University (暨南大学) (stovnað í 1906)
* South China University of Technology (华南理工大学)
* South China Normal University (华南师范大学)
* South China Agricultural University (华南农业大学) (stovnað í 1909)
* Southern Medical University (南方医科大学) (stovnað í 1951)
* Guangdong University of Foreign Studies (广东外语外贸大学)
* Guangdong University of Technology (广东工业大学)
* Guangdong Pharmaceutical University (广东药学院)
* Guangdong University of Business Studies (广东商学院)
* Guangzhou University of Chinese Medicine (广州中医药大学)
* Guangzhou University (广州大学)
* Guangzhou Academy of Fine Arts (广州美术学院)
* Xinghai Conservatory of Music (星海音乐学院)
* Guangdong Polytechnic Normal University (广东技术师范学院)
* Guangzhou Sports University (广州体育学院)
* Guangzhou Medical College (广州医学院)
* Zhongkai University of Agriculture and Engineering (仲恺农业工程学院)
* Guangdong University of Finance (广东金融学院)
* Guangdong Institute of Science and Technology (广东省科技干部学院)

## Keldur


Bólkur:Býir í Kina
Halifax

**Halifax** er ein býur í Kanada, høvuðsbýur í Nova Scotia. Fólkatalið í býnum er umleið 350.000. 

Bólkur:Býir í Kanada
Buffalo

**Buffalo** er býur í New York í Sambandsríkinum Amerika. Buffalo hevur 261 310 íbúgvar (2010). 
### Kavi um veturin

Í Buffalo kom hálvurannar metrar av kava upp á minni enn eitt samdøgur í nov. 2014. 
Eitt skifti týsdagin 18. nov. kavaði tíggju sentimetrar um tíman. 20. november verður roknað við, at kavahæddin kemur upp á tveir metrar í Buffalo.Sambært borgarstjóranum í býnum, Byron Brown, vita tey ikki um slíkan kava í býnum tey seinastu 40 árini.

## Ávísing úteftir
* Heimasíða: city-buffalo.com

## Keldur


Bólkur:Býir í New York
Fredericton

**Fredericton** er høvuðsstaður í New Brunswick í Kanada. 
Býurin hevur 56.224 íbúgvar í 2011.

## Ávísingar úteftir
*Heimasíðan hjá býnum, fredericton.ca
*Fredericton, wikivoyage.org  (á enskum)

## Keldur

Bólkur:Býir í Kanada
Winnipeg

**Winnipeg** er ein stórbýur, sum liggur miðskeiðis í Kanada.

Winnipeg er høvuðsstaður og størsti býur í landslutinum Manitoba. 
Býurin hevur umleið 730 018 íbúgvar í 2011.

## Ávísingar úteftir
*Heimasíða , winnipeg.ca
*Winnipeg, wikivoyage.org  (á enskum)

## Keldur


Bólkur:Býir í Kanada
Cleveland

**Cleveland** er amerikanskur stórbýur í stakríkinum Ohio. 
Cleveland er næststørsti býur í Ohio og hevði umleið 397.000 íbúgvar í 2010.
Býurin liggur á suðurstrondini við Erievatn, í landnyrðingsparti av stakríkinum.
## Myndir

LakeErie_Cleveland_frozen.jpg|Henda myndin av býnum varð tikin frá frysta Erievatni.
Terminal_Tower.jpg|Háhúsið *Terminal Tower*, sum stendur í miðbýnum, er uml. 216 m høgt.
Detroit-Superior Bridge2.jpg|*Cuyahoga*-áin við *Detroit-Superior*-brúnni í baksýni.
Severance_Hall_front,_Cleveland,_Ohio.jpg|*Severance Hall*, Konserthúsið hjá *Cleveland Orchestra*.
Clevelandcityscape.jpg|Miðbýurin sunnanífrá
Cleveland_Museum_of_Art_-_lagoon_view.jpg|*Wade Lagoon* við *Cleveland Museum of Art* í baksýni.


## Kend fólk
* John D. Rockefeller jr. (1874–1960), vinnulívsmaður
* Henry Mancini (1924-1994), tónasmiður 
* Jim Lovell (1928), rúmdarmaður (Apollo 13)
* Tracy Chapman (1964), sangarinna og sangskrivari
* Halle Berry (1966), sjónleikarinna

## Hygg eisini at
*Columbus
*Cincinnati

## Slóðir úteftir
*Heimasíða: city.cleveland.oh.us 
*Cleveland, wikivoyage.org (á enskum)

## Keldur


Bólkur:Ohio
Bólkur:Býir í Ohio
Denver

**Denver** er høvuðsstaður í amerikanska stakríkinum Colorado. 

Denver er eisini størsti býur í Colorado; býurin hevði meiri enn 716.000 íbúgvar í 2018.  

Býurin liggur miðskeiðis millum Cheyenne norðanfyri og Colorado Springs sunnanfyri.
Vestanfyri býin eru Klettafjøll og Stóru Grasfløturnar liggja eystanfyri. 

Við fótin av Klettafjøllum, umleið 40 kilometrar í ein útnyrðing úr Denver, liggur universitetsbýurin Boulder. 

## Myndir

DENCP.JPG|Býarmynd 
Denver skyline.jpg|Miðbýurin
Denver_Nightscape_1.jpg|Denver um kvøldið
Denver_capitol.jpg|Colorado State Capitol 


## Ávísingar úteftir
* Heimasíða: denvergov.org
* Denver, wikivoyage (á enskum)

## Keldur

Bólkur:Colorado
Bólkur:Býir í Colorado
Seattle

**Seattle** er stórbýur á vestursíðuni í amerikanska stakríkinum Washington. Býurin hevði umleið 688.000 íbúgvar í 2017.

Seattle hevur sera góða skipahavn, og haðani verður flutt bæði nógv timbur og korn, long jarnbreyt gongur frá býnum eystur í landið. Býurin er uppkallaður eftir tí vísa høvdinginum Seattle (1780-1866).

## Myndir

## Slóðir úteftir
* Heimasíða: seattle.gov

## Keldur


Bólkur:Washington
Bólkur:Býir í Washington
Portland

**Portland** er ein býur í Oregon í Sambandsríkinum Amerika. Býurin hevur 583 776 íbúgvar (2010).

## Slóðir úteftir
*Heimasíða: portlandoregon.gov

## Keldur


Bólkur:Býir í Oregon
Sydney

**Sydney** er býur í Avstralia. Á føroyskum verður býurin ofta nevndur **Sidney**. Sydney er størsti og elsti býurin í Avstralia. Hann varð bygdur í 1788 sum ensk fangalega við einum 1500 fangum. Nú búgva yvir 4,6 mió. fólk í Sydney. Býurin er bygdur báðumegin ein langan fjørð og hevur tí eina góðan skipahavn, og hagar koma skip úr øllum heimsins londum. Hann er tí ein stórur handilsstaður. Býurin er við Port Jackson, ein øgiliga stór náttúruhavn, sum m.a. Sydney Harbour Bridge gongur um tætt við Operahúsið. Sydney er eisini stórur ídnaðarstaður; hann stendur ímillum teir stóru stálvirkisbýirnar Port Kembla og Newcastle. Í Sydney er triðingurin av øllum landsins ídnaði; har gera teir vognar, jarnbreytir, traktorar, lastbilar, kranar, landbúnaðaramboð, skip og annað, og har eru eisini stór ullvirki, mjólkarvirki, slaktihallir og leðurvirki. Stór kolanám eru tætt við býin, og nógv kol umframt annað, sum flutt verður út úr Avstralia, verður skipað inn í Sydney. Sydney er týðandi ídnaðar- og ferðamannabýur.

Bólkur:Býir í Avstralia
Bólkur:Ný Suður Wales
Melbourne

**Melbourne**, sum er høvuðsstaður í Viktoria, er stórur býur, og landið uttan um býin er eitt tað fruktabesta í Avstralia. Fólkatalið í býnum er umleið 4,250 mió (2012). 

Bólkur:Býir í Avstralia
Bólkur:Victoria